8. Ændring af vejnavnet Kildevej, Hadsten (Åben)
Tidl. politisk behandling TMU 08.03.12, pkt. 22
Forventet sagsgang
TM-U
Lovgrundlag
Bekendtgørelse om vejnavne og adresser             BEK nr. 271 af 13. april 
2018
SAGENS INDHOLD
Teknik- og Miljøudvalget skal i denne sag tage stilling til ændring af vejnavnet ”Kildevej”.
I forbindelse med vedtagelse af lokalplan nr. 328 blev der i marts 2012 godkendt nye vejnavne til benyttelse 
inden for lokalplanområdet. I sagen ”Nye vejnavne i [adresse] under lokalplanområde nr. 328” blev bl.a. 
vejnavnet ”Kildevej” godkendt.
Siden vejnavnet Kildevej blev godkendt, er reglerne for fastsættelse af vejnavne blevet ændret. Der må 
ikke forefindes det samme vejnavn inden for en radius af 15 km. Tidligere var det tilsvarende afstandskrav 
10 km. 
Da vejnavnet Kildevej allerede er benyttet i Randers Kommune i en afstand af mindre end 15 km fra 
lokalplanområde nr. 328, betyder den ændrede regel, at det ikke er muligt at benytte og oprette vejnavnet 
i det officielle vejnavne- og adressesystem, DAR. Det er derfor nødvendigt at ændre vejnavnet. 
Vejnavnet foreslås ændret til et af følgende vejnavne: ”Tim Danielsen”, ”Kildehøj” eller ”[adresse]”.
VURDERING
Det tidligere godkendte vejnavn Kildevej havde historisk reference til de mange kilder som findes i og 
omkring området. De nye vejnavneforslag ”Tim Danielsen”, ”Kildehøj” og ”[adresse]”, vil også have historisk 
reference til disse kilder.
De tre nye vejnavneforslag lever op til de nuværende regler for fastsættelse af vejnavne.
Der er på nuværende tidspunkt etableret tre veje i byudviklingsområdet i [adresse] med vejnavnene 
”[adresse]”, ”Flegebakken” og ”Sten Thorsen”. Herudover er der godkendt følgende vejnavne til brug for 
den videre udbygning af området ”Linket”, ”Grønnebakken”, ”Engshøj” og ”[adresse]”. 
ØKONOMI
Sagen har ingen økonomiske konsekvenser.
INDDRAGELSE
Der er tale om et kommunalt ejet areal og der har i denne sag ikke været inddragelse af andre interessenter. 
I tidligere sag fra 2012, om nye vejnavne, var der udskrevet en navnekonkurrence, hvor borgere indsendte 
navneforslag – heriblandt Kildevej.
INDSTILLING
Direktøren for Teknik og Miljø indstiller til Teknik- og Miljøudvalget:
Teknik- og Miljøudvalget
08-04-2021 08:00
1. At godkende ændring af vejnavnet Kildevej til Kildeager, [adresse] eller Kildebakken.
BESLUTNING
Teknik- og Miljøudvalget, 8. april 2021
Fraværende: Ingen
Teknik- og Miljøudvalget besluttede, at vejnavnet ændres til [adresse].
Bilag
1.
Kortbilag (2410480)
